Diskussion:Tysklands oprustning i 1930'erne

message: Tyskland brugte i høj grad den spanske borgerkrig til at afprøve nyt materiel og taktikker. Der var i 1930'erne blandt jagerpiloter en stor modvilje mod monoplaner, optrækkeligt understel samt lukkede cockpits. Den tyske deltagelse i den spanske borgerkrig var med til at udrydde biplanerne i Luftwaffe (Italien gjorde dog det modsatte). Erfaringerne fra Legion Condor har haft en vis indflydelse på Tysklands oprustning. Jeg synes også at der mangler lidt om Frankrigs og Storbritanniens oprustning til sammenligning. --Med venlig hilsen Necessary Evil 21. okt 2009, 14:45 (CEST)
replies: text: Jeg tror, at det er en god ide at fastholde sigtet med denne artikel, nemlig at beskrive den enorme vækst i Tysklands væbnede styrker i 1930'erne - og ikke udstyret som sådan. Efter min mening vil det være mere korrekt at skrive en anden artikel om "Tyske erfaringer gennem Legion Condor", hvis man skal dække det behov Necessary Evil angiver.

text: Med hensyn til Storbritannien og Frankrig forekommer det mig lidt svært at skrive noget om deres oprustning, da der mig bekendt ikke forekom nogen større oprustning i disse lande i denne periode.

text: Til gengæld vil jeg gerne se på en artikel om den britiske industris omstilling til krigsproduktion efter krigsudbruddet - og den amerikanske industris omstilling før og efter Pearl Harbor er også et uhyre interessant emne, som fortjener en selvstændig artikel. Forholdene i USA er bl.a. beskrevet i en interessant bog af W. R. Cardozier: The Mobilization of the United States in World War II. 
--Nis Hoff 25. okt 2009, 10:38 (CET)
replies: text: :I hvert fald England var begyndt at opruste sin flåde og sit luftvåben de sidste år af 1930'erne (kan ikke huske det eksakte årstal hvor de begyndte), det fremgår af Churchills erindringer. Jeg vil også gætte på at Frankrig begyndte at opruste i samme periode. Det var simpelthen bare "too little, too late". Men jeg har desværre ikke nogen sekundær kilde ved hånden til brug for Wikipedia. --Saddhiyama 25. okt 2009, 10:46 (CET)
replies: text: ::@ Nis Hoff. Det tyske engagement i den spanske borgerkrig har haft indvirkning på den tyske oprustning, det synes jeg blot skulle nævnes. Jeg efterlyste ikke en detaljeret gennemgang af udstyr, der blev udviklet/udfaset grundet erfaringerne. Lommeslagskibene Deutschland og Admiral Hipper kom i kamp mod republikanske fly og kyster - det var ikke kun Luftwaffe som jeg for skade kom til at give udtryk for. --Med venlig hilsen Necessary Evil 25. okt 2009, 19:36 (CET)

text: ::@ Saddhiyama. Rent organisationsmæssigt oprettede det britiske luftvåben Fighter, Bomber og Coastal Commands i 1936 og Frankrigs selvstændige luftvåben Armée de l'Air blev oprettet i 1933. Om det var et resultat af Hitlers magtovertagelse ved jeg ikke. --Med venlig hilsen Necessary Evil 25. okt 2009, 19:36 (CET)
replies: text: :::Så vidt jeg husker blev disse tiltag finansieret ved hjælp af omstruktureringer i forsvarsudgifterne, således at det gik ud over en modernisering og udvidelse af flåden, og at en egentlig forøgelse af militærbudgettet først skete i sidste halvdel af 30'erne. Det er dog kun såvidt jeg husker. Det ligger efterhånden nogle år tilbage at jeg læste Churchill. --Saddhiyama 25. okt 2009, 19:42 (CET)
Jeg har indsat et lille afsnit om den spanske borgerkrig fra den engelske artikel. Det er ikke meget der står, og jeg er heller ikke sikker på at det er 100 % korrekt oversat. --Lindberg 3. nov 2009, 02:16 (CET)
thread_title:  Den spanske borgerkrig. 

message: Jeg har givet artiklen status af lovende, pga. den er velskrevet og grundig, og et godt eksempel for wikipedia. Eneste anke pt. er at jeg personligt synes, at den er for lang - efter min mening kan bl.a. oprusningen indenfor de forskellige værn udskilles i dybdegående specialartikler, mens de overordnede linjer beholdes i denne artikel, der så kan få karaktér af oversigt. Jeg skriver en huskeliste, men hvis ingen er enige, så kan forslaget bare fjernes igen. 
Grunden til min holdning, er at vi IMO skal passe på med at gøre wiki-artikler til bøger (lige nu svarer den ca. til 50 sider), og jeg tror at kun de færreste gider at læse den hele. --Ktp72 23. feb 2010, 15:21 (CET)
thread_title: Artiklens længde